
Hej brevkasse, jeg tror jeg har fået klamydia, hvad gør jeg?

 
Klamydia, hvad gør jeg?
=======================



Hej med dig 

  
Jeg vil anbefale dig at bestille en tid ved lægen hurtigst muligt, så vil du kunne få svar på om du har klamydia. Lægen kan give dig noget medicin mod det. 

  
Håber du kan bruge mit svar.

- Kristiane 

 

Kære du, 

Hvis du har mistanke om, at du har klamydia, eller generelt hvis du føler, at der er noget galt dernede, synes jeg bestemt, at du skal tage til læge. Din læge kan undersøge dig for diverse kønssygdomme og lignende - helt smertefrit. Så vidt jeg ved, kræver det ikke andet end en urinprøve. 

Jo før du kommer til læge, jo bedre. Det er vigtigt at komme af med en eventuel kønssygdom hurtigt, da det i nogle tilfælde kan give problemer på længere sigt, hvis ikke det behandles inde for rimelig tid. 

Men ingen panik - klamydia er ikke som sådan farligt, så længe det bliver behandlet. Så få bestilt en tid hos lægen, så du kan finde ud af, hvad der er galt og få løst problemet :-)

Håber mit svar kan hjælpe dig! Du er altid velkommen til at skrive igen. 

Hilsen Iben

 